Die jaar 1941 was 'n gewone jaar wat volgens die Gregoriaanse kalender op 'n Woensdag begin het. Dit was die 41ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 9 Januarie – Die Avro Lancaster bomwerper onderneem sy nooiensvlug. 11 Maart – Die Amerikaanse kongres keur president Roosevelt se Leen-en-pagwet goed. 6 April – Tweede Wêreldoorlog: Nazi-Duitsland val onder generaal Wilhelm List Joego-Slawië en Griekeland binne. 13 April – Die Sowjetunie en Japan sluit ’n verdrag van neutraliteit. 17 April – Tweede Wêreldoorlog: Joego-Slawië gee aan Duitsland oor. 24 April – Tweede Wêreldoorlog: Duitse magte verower Vilnius, Litoue, Brest-Litovsk en Kaunas. 27 April – Tweede Wêreldoorlog: Duitse troepe val Griekeland se hoofstad, Athene, binne. 6 Mei – Tweede Wêreldoorlog: Josef Stalin word premier van die Sowjetunie. 24 Mei – Tweede Wêreldoorlog: die Duitse skip, Bismarck, kelder die Britse slagskip, die HMS Hood, maar word self op 27 Mei deur die Britse Vloot gekelder.